राजस्थान में डॉक्टरों की हड़ताल छठे दिन भी जारी  
राजस्थान में डॉक्टरों की हड़ताल खत्म होने का नाम नहीं ले रही और ऐसे में राज्य सरकार ने दस और डॉक्टरों को निलंबित कर दिया है।
राजस्थान में डॉक्टरों की हड़ताल खत्म होने का नाम नहीं ले रही और ऐसे में राज्य सरकार ने दस और डॉक्टरों को निलंबित कर दिया है हालांकि अभी भी हजारों डॉक्टर हड़ताल पर हैं जिससे सूबे की स्वास्थ्य सेवाएं चरमरा गईं हैं।   राजस्थान के स्वास्थ्य मंत्री दुरु मियां के मुताबिक डॉक्टरों से बातचीत का दौर लगातार जारी है और उन्हें उम्मीद है कि मसला जल्द सुलझा लिया जाएगा। प्रमोशन की मांग कर रहे राजस्थान के करीब नौ हजार डॉक्टरों की हड़ताल का आज छठा दिन है लेकिन अभी तक डॉक्टरों और राज्य सरकार के बीच कोई समझौता नहीं हो पाया है। सरकार का कहना है कि डॉक्टरों की जितनी मांगें वे मान सकते थे उतनी मान चुके हैं लेकिन डॉक्टरों की हड़ताल के दिन बीतने के साथ यहां के अस्पतालों के मरीज़ों की हालत बिगड़ती जा रही है। राज्य के कई अस्पतालो में इमरजेंसी सेवा पूरी तरह ठप हो गई हैं। राजस्थान हाइकोर्ट ने राज्य में होने वाले सभी बड़े प्रमोशनों पर रोक लगा दी है। ऐसे में राज्य सरकार कोई फैसला नहीं ले पा रही हैं।